**Zápisnica zo zasadnutia Obecného zastupiteľstva v Šalgočke,**

**ktoré sa uskutočnilo dňa 6. septembra 2013 o 19.00 hod.**

**na Obecnom úrade v Šalgočke**

Prítomní :

Starostka obce - Helena Mesárošová

Poslanci Obecného zastupiteľstva v Šalgočke: podľa prezenčnej listiny

Kontrolórka obce Ing. Huterová - ospravedlnená

Zapisovateľka – Helena Mesárošová

**Bod č. 1 – Otvorenie zasadnutia**

Starostka obce Helena Mesárošová privítala prítomných za zapisovateľku určila Helenu Mesárošovú,

za overovateľov zápisnice: p. Klištincovú, p. Koboru

za navrhovateľov uznesení p. Matušniakovú a p. Kohýla a následne dala hlasovať za predložený program zasadnutia:

**Program:**

1. Otvorenie

2. Kontrola uznesenia

3. Voľba kontrolóra obce

4. Rôzne a diskusia

5. Návrh na uznesenie

6. Záver

Hlasovanie:

Prítomní 4

Za 4 (p.Klištincová, Kobora, Kohýl, Matušniaková)

Proti 0

Zdržal sa hlasovania 0

**Bod č. 2 – Kontrola uznesenia predchádzajúceho zasadnutia obecného zastupiteľstva**

Po prečítaní uznesenia zo zasadnutia obecného zastupiteľstva z 27. 06. 2013 starostka Helena Mesárošová skonštatovala, že z predchádzajúceho uznesenia úloha na zabezpečenie voľby kontrolóra obce bola zabezpečená.

**Bod č. 3 – Voľba kontrolóra obce**

Boli predložené dve obálky s dokladmi k voľbe kontrolóra obce. Prvá obálka – p. Patrik Lendel, a 2.obálka Ing. Mária Hudáková, ktorá vzápätí stiahla svoju žiadosť k voľbe. P. Lendel sa osobne predstavil a poslancom predniesol zámer ako by sa venoval svojej funkcii kontrolóra obce. Nemá ekonomické vzdelanie, tak účtovníckym veciam veľmi nerozumie, musí sa zaučiť do tejto problematiky. Voľba prebehla tajným hlasovaním, s otázkou „Súhlasíte aby p. Lendel bol zvolený ako kontrolór obce?“

Hlasovanie:

Prítomní 4

Za 1

Proti 3

Zdržal sa hlasovania 0

Obecné zastupiteľstvo skonštatovalo, že kandidát na voľbu kontrolóra obce nebol zvolený, nakoľko získal len 1 hlas za a 3 proti. Vzápätí sa vyhlasuje II. kolo voľby. Ukladá obecnému úradu aby zverejnilo II. kolo voľby a kandidáti sa prihlásili s potrebnými dokladmi do 20. 9. 2013 do 14.00 hod. na Obecný úrad do Šalgočky.

**Bod č.4 – Rôzne a diskusia**

2. Starostka obce oboznámila poslancov o získanej dotácii z Ministerstva vnútra SR vo výške 3000,00 € za účelom zvyšovania bezpečnosti v obci vo forme namontovania kamerového systému a 2 kamier. Na návrh poslancov sa 1 kamera umiestnila k budove obecného úradu a 2 kamera do stredu obce pri autobusových zastávkach smerom na park. Táto práca už bola vykonaná a kamerový systém je funkčný. Ešte treba odsúhlasiť sumu za prenájom odberného miesta na dodávku elektrickej energie na prívod kamery pri autobusovej zastávke, nakoľko by tam bolo treba namontovať elektrické počítadlo spotreby čo je pre nás nevýhodné. Po dohode s rodinou Klištincových sme mohli urobiť prívod elektriny z ich kočikárne. Návrh bol 100 € ročne za prenájom a spotrebu elektriny pre túto kameru. Splatné toto nájomné bude každoročne do 15.12, v príslušnom kalendárnom roku. Poslanci za toto hlasovali.

Hlasovanie:

Prítomní 4

Za 4

Proti 0

Zdržal sa hlasovania 0

3. Starostka obce taktiež oboznámila poslancov o získanej dotácii z Ministerstva kultúry SR vo výške 800,-- €, ktorej účelom je vynoviť hrobku rodiny Appelovcov pri príležitosti 765. výročia 1. písomnej zmienky o obci, ktorá sa bude sláviť na hody 11.-13.10. Pretože pamiatkári nedodali potrebné negatívy na vyhotovenie fotokópie pôvodných obrazov darovaných grófskymi rodmi žijúcimi na panstve v Šalgočke, tak p. starostka sa obrátila na Štátny archív v Nitre na p. Kerestéša, ktorý nám v tomto pomohol s históriou ohľadne rodu Appelovcov. Obrazy – negatívy ešte pohľadáme s p. farárom Hašanom v cirkevnom archíve. Uvedenú informáciu a účel použitia získaných finančných prostriedkov poslanci zobrali na vedomie. V piatok sa usporiada Šarkaniáda s deťmi a vyzdobenie parku tekvicami a výtvormi z gaštanov. V sobotu o 15.h by začali oslavy sprievodom ku kostolu na odhalenie obnoveného pomníka Appelovcov, do kostola by sa zaniesli obrazy a po krátkej pobožnosti za Šalgovčanov sa vrátime do kultúrneho domu na otvorenie výstavy o obci v štýle RETRO a poďakovalo by sa za úrodu. V nedeľu sa hrá futbal o 14.30 h, otvorí sa výstava, pritom by hrala dychovka pred kultúrnym domom do 17.00 h. S týmto návrhom poslanci súhlasili.

4. Poslanci boli informovaní, že sa zakúpila chladnička do kuchyne kultúrneho domu. Tiež sa zrekonštruovala elektrika, sú objednané elektrické rúry. Do výbavy riadu sa zakúpili nové poháriky 0,03 ml.

5. Je potrebné pristúpiť k usmerneniu občanov na prísnejšiu separáciu odpadov, nakoľko náklady na vývoz odpadu sú stále vyššie a tie sa následne prenášajú do poplatkov za komunálny odpad. Budeme kontrolovať počet vyložených smetných nádob na rodiny 2 x za sebou podľa vývozu a podľa toho navrhneme dodatkovú cenu príplatku pre občanov, ktorí neseparujú zber TKO. Poslanci uvedenú informáciu zobrali na vedomie.

7. Starostka obce oboznámila poslancov s havarijným stavom na ceste pri kaštieli, kde sa v zákrute pri č.d.5 prepadla cesta. Toto sa odstránilo. V strede cesty sa nachádzala murovaná studňa, ktorú sme zasypali štrkom a zabetónovali plochu pod asfaltom. Tiež po výdatnom daždi 28.8.2013 sme museli odstraňovať nános blata a kamenia v ulici pri cintoríne, kde sa urobil odvodňovací žľab na konci cesty a pod vinohradom sa urobil záchytný rigol na prudký tok dažďovej vody z vinohradu. Tak isto na ceste smerom k sýpke treba ubiť takýto odvodňovací rigol nakoľko stiekla všetka močovka z družstevného hnojiska do obce po ceste a kanálov, ktoré RaVOD Pata 30.8. musel očistiť. Poslanci uvedené zobrali na vedomie.

Vzhľadom na skutočnosť, že k dnešnému programu rokovania neboli prednesené žiadne ďalšie návrhy a pripomienky, starostka poďakovala prítomným za účasť a zasadnutie ukončila.

Starostka obce: p. Helena Mesárošová, v.r.

Overovatelia: p. Mária Klištincová, v.r.

p. Peter Kobora, v.r.

Zapisovateľka : Helena Mesárošová, v.r.

V Šalgočke 06. 09. 2013